Document ID: /roh_data/filtered/fineweb-2-filterrobots_roh.jsonl.gz/47412

A la fin da l'onn lain nus approfundar tscherts nums e toponims da las ultimas emissiuns. In auditur ha crititgà l'etimologia da la schlattaina Candrian che avess ses origin dal num german Hendry che nus avain preschentà l'emna passada. Jau na saveva betg declerar Brittis ad in viticultur a Fläsch. Mai capitular, retschertgar vinavant! E pelvaira, cun la pitschna midada sin Prittis chattain nus la soluziun. Ed oz ha lieu a Scuol l'usit dals Pangronds. Quel datti sulettamain en quella vischnanca ed el è pelvaira remartgabel ed ina prova da curaschi per las mattatschas.